Y GWASANAETH IECHYD GWLADOL, CYMRU Enwi, cychwyn, rhychwantu a dehongli 1 1 Enw'r Rheoliadau hyn yw “Rheoliadau'r Byrddau Iechyd Lleol (Swyddogaethau) (Cymru) (Diwygio) 2007”. 2 Daw'r Rheoliadau hyn i rym ar 1 Gorffennaf 2007. 3 Mae'r Rheoliadau hyn yn gymwys o ran Cymru. 4 Yn y Rheoliadau hyn ystyr “y Prif Reoliadau ” yw Rheoliadau'r Byrddau Iechyd Lleol (Swyddogaethau) (Cymru) 2003 . Diwygio'r Prif Reoliadau 2 1 Yn rheoliad 2(1) o'r Prif Reoliadau mewnosoder y diffiniadau canlynol yn y lle priodol yn ôl trefn yr wyddor— ystyr “ Deddf 1989 ” (“ the 1989 Act ”) yw Deddf Plant 1989 ; . ystyr “gofal parhaus” (“ continuing care ”) yw gofal a ddarperir dros gyfnod estynedig o amser i berson er mwyn bodloni anghenion iechyd corfforol neu feddyliol sydd wedi digwydd o ganlyniad i salwch; ; mae i “gwasanaethau offthalmig cyffredinol” yr ystyr sydd i “ general ophthalmic services ” yn adran 38(7) o'r Ddeddf ; ; mae i “gwasanaethau fferyllol” yr ystyr sydd i “ pharmaceutical services ” yn adran 41(2) o'r Ddeddf ; ; mae i “gwasanaethau deintyddol sylfaenol” yr ystyr sydd i “ primary dental services ” yn adran 16CA o'r Ddeddf ; ; mae i “gwasanaethau meddygol sylfaenol” yr ystyr sydd i “ primary medical services ” yn adran 16CC o'r Ddeddf ; ; 2 Yn rheoliad 2(2) o'r Prif Reoliadau, ar ôl y geiriau “at ddibenion y Rheoliadau hyn,” mewnosoder y geiriau “ac yn ddarostyngedig i reoliad 2A,”. 3 Ar ôl rheoliad 2 o'r Prif Reoliadau, mewnosoder y rheoliad a ganlyn— 2A 1 Mae Bwrdd Iechyd Lleol gwreiddiol yn parhau i fod yn gyfrifol am y personau a bennir ym mharagraff (3) isod a fu'n preswylio fel arfer yn yr ardal y sefydlwyd ef ar ei chyfer, yn yr amgylchiadau a osodir ym mharagraff (2). 2 Dyma'r amgylchiadau— a ar neu ar ôl 1 Gorffennaf 2007 i mae'r Bwrdd Iechyd Lleol gwreiddiol wedi gwneud trefniant wrth arfer ei swyddogaethau; neu ii mae awdurdod lleol wedi gwneud trefniant y mae person y mae paragraff (3) yn gymwys iddo yn cael gwasanaethau sy'n golygu neu sy'n cynnwys y ddarpariaeth o lety a leolir yn ardal Bwrdd Iechyd Lleol arall neu Ymddiriedolaeth Gofal Sylfaenol arall; a b mae'r person drwy hynny'n byw yn y llety. 3 Mae'r paragraff hwn yn gymwys a i berson sydd o dan 18 oed, a i mae'n derbyn gofal gan awdurdod lleol o fewn ystyr adran 22(1) o Ddeddf 1989 ; ii mae'n blentyn perthnasol o fewn ystyr adran 23A o Ddeddf 1989; iii mae'n gymwys i gael cyngor a chymorth o dan adran 24(1A) neu adran 24(1B) o Ddeddf 1989; iv mae wedi cael ei leoli mewn ysgol yn unol â datganiad o achos anghenion addysgol arbennig a wnaed o dan adran 324 o Ddeddf Addysg 1996 sy'n enwi'r ysgol; neu v mae angen llety arno i fodloni anghenion gofal parhaus; a b i berson o dan 21 oed a oedd yn union cyn ei ben-blwydd yn ddeunaw oed, yn berson a oedd yn dod o fewn un o is-gategorïau is-baragraff (a). 4 Nid yw cyfrifoldeb Bwrdd Iechyd Lleol gwreiddiol o dan y rheoliad hwn yn ymestyn ei swyddogaethau o ran gwasanaethau meddygol sylfaenol, deintyddol sylfaenol, fferyllol ac offthalmig cyffredinol. 5 Yn y rheoliad hwn ystyr “Bwrdd Iechyd Lleol gwreiddiol” yw Bwrdd Iechyd Lleol a wnaeth y trefniant o dan is-baragraff 2A(2)(a)(i) neu'r Bwrdd Iechyd Lleol sy'n cyfateb i ardal ddaearyddol yr awdurdod lleol a wnaeth y trefniant o dan is-baragraff 2A(2)(a)(ii). Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 6 Chwefror 2007